
	1.
	Noteikumu konsolidētā versija
 Pedagogu darba samaksas noteikumi
	Iebildums
Lai nodrošinātu Eiropas Parlamenta un Padomes Direktīvas (ES) 2023/970 (2023. gada 10. maijs) par darba samaksas pārredzamības un izpildes mehānismu, kas nosaka principu par vienādu darba samaksu vīriešiem un sievietēm par vienādu vai vienādi vērtīgu darbu, LIZDA lūdz izvērtēt iespēju un papildināt noteikumus ar jaunu punktu (iespējams 31.'), iekļaujot pienākumu darba devējam ne retāk kā reizi gadā nodrošināt darbinieku iepazīstināšanu ar darba samaksas kritērijiem vai arī nodrošināt pedagogu iepazīstināšanu ar minētajiem kritērijiem ne vēlāk kā vienu mēnesi pirms katra mācību vai studiju gada sākuma
Piedāvātā redakcija
-
	Imants Mālnieks (LIZDA)

	2.
	Noteikumu konsolidētā versija
22. Valsts ģimnāziju direktoriem, direktoru vietniekiem un pedagogiem, kuri īsteno vispārējās vidējās izglītības programmas, nosaka piemaksu 10 procentu apmērā no mēneša darba algas par vispārējās vidējās izglītības programmas īstenošanu. Tehnikumu un mākslu izglītības kompetences centru pedagogiem  nosaka piemaksu 10 procentu apmērā no mēneša darba algas.
	Iebildums
Ņemot vērā, ka finansējuma modeļa "Programma skolā" ietvarā Valsts ģimnāzijām tiek aprēķināta piemaksa 15% apmērā, lūdzam noteikt, ka Valsts ģimnāzijas direktoram, direktora vietniekam un vispārējās vidējās izglītības pedagogam nosaka piemaksu 15 procentu apmērā no mēnešalgas.
Ņemot vērā, ka Tehnikumu, mākslu izglītības kompetences centru un Valsts nozīmes interešu izglītības iestāžu uzdevums ir noteikts no Izglītības un zinātnes ministrijas puses, ne tikai īstenot izglītības programmas, bet arī veikt profesionālās un interešu izglītības, tai skaitā STEM jomā, metodiskā atbalsta funkcijas, kā arī organizēt profesionālās un interešu izglītības pedagogu profesionālās kompetences pilnveidi, pasākumus STEM jomā un pieredzes apmaiņu savā reģionā un citviet Latvijā. Noteikto uzdevumu izpilde prasa papildus pienākumus un darba apjoma pieaugumu, tāpēc lūdzam noteikt piemaksu 10% apmērā Tehnikumu, valsts nozīmes interešu izglītības iestāžu un mākslu izglītības kompetences centru vadītājiem, vadītāju vietniekiem, metodiķiem un pedagogiem.
Piedāvātā redakcija
22. Valsts ģimnāzijas direktoram, direktora vietniekam un vispārējās vidējās izglītības pedagogam nosaka piemaksu 15 procentu apmērā no mēnešalgas. Tehnikuma, valsts nozīmes interešu izglītības iestādes un mākslu izglītības kompetences centra direktoram, direktora vietniekam, atbildīgajam metodiķim un pedagogam, izņemot interešu izglītības programmas pedagogam, nosaka piemaksu 10 procentu apmērā no mēnešalgas.
	Imants Mālnieks (LIZDA)

	3.
	Noteikumu konsolidētā versija
9. Izglītības iestādes dibinātājam saskaņā ar tā apstiprinātajiem kritērijiem, izvērtējot izglītības iestādes vadītāja darba intensitāti un personīgo ieguldījumu izglītības iestādes attīstībā, apstiprinātā valsts budžeta finansējuma ietvaros ir tiesības noteikt līdz 60 procentiem augstāku vispārējās izglītības, profesionālās izglītības un interešu izglītības iestādes vadītāja mēneša darba algas likmi par šajos noteikumos noteikto zemāko izglītības iestādes vadītāja mēneša darba algas likmi. Nosakot izglītības iestādes vadītāja mēneša darba algas likmi, var ņemt vērā izglītības iestādes vadītāja pedagoģiskā darba stāžu. Izglītības iestādes vadītāja mēneša darba algu katru gadu nosaka atbilstoši faktiskajam izglītojamo skaitam izglītības iestādē 1. septembrī (koledžu un interešu izglītības iestāžu direktoriem – 1. oktobrī):
	Priekšlikums
Lūdzam izvērtēt iespēju pašvaldībām palielināt paaugstinātās mēnešalgas likmes griestus (priekšlikums - var noteikt mēnešalgas likmi, kas nepārsniedz 80 procentus)  izglītības iestādes vadītājam, ņemot vērā faktisko situāciju, kad pedagogu darba samaksa daudzviet sasniedz un pārsniedz direktora darba samaksu, kas attiecīgi rada grūtības piesaistīt labus speciālistus izglītības iestāžu administrācijā.
Piedāvātā redakcija
-
	Imants Mālnieks (LIZDA)

	4.
	Noteikumu konsolidētā versija
10. Pedagogu mēneša darba algas likmi laikposmam no kārtējā gada 1. septembra līdz nākamā gada 31. augustam nosaka izglītības iestādes vadītājs. Izglītības iestādes vadītājam saskaņā ar iestādē apstiprinātajiem kritērijiem, kas saskaņoti ar izglītības iestādes dibinātāju vai tā noteikto kompetento iestādi, izvērtējot pedagoga darba intensitāti un personīgo ieguldījumu izglītības iestādes attīstībā, apstiprinātā valsts budžeta finansējuma ietvaros ir tiesības noteikt līdz 60 procentiem augstāku vispārējās izglītības, profesionālās izglītības un interešu izglītības pedagoga mēneša darba algas likmi par šajos noteikumos minēto zemāko pedagoga mēneša darba algas likmi. Izglītības iestādes vadītājs, nosakot mēneša darba algas likmi, var ņemt vērā pedagoga pedagoģiskā darba stāžu. No finanšu līdzekļiem, kas izglītības iestādei piešķirti atbalsta pasākumu nodrošināšanai izglītojamiem ar speciālām vajadzībām, zemāko mēneša darba algas likmi var paaugstināt tikai tiem pedagogiem, kas nodrošina minētos atbalsta pasākumus.
	Priekšlikums
Ņemot vērā, ka Ministru kabineta 2025. gada 22. decembra rīkojums Nr. 899 "Par pedagogu zemākās darba samaksas likmes pieauguma grafiku laikposmam no 2026. gada 1. janvāra līdz 2030. gada 31. decembrim" nosaka, ka pedagogu zemākā darba algas likmes pieaugums notiek katru gadu 1.janvārī, ir nepieciešams precizēt šī punkta redakciju.
Piedāvātā redakcija
10. Pedagogu mēneša darba algas likmi laikposmam no kārtējā gada 1. septembra līdz 31. decembrim un no nākamā gada 1. janvāra līdz 31. augustam nosaka izglītības iestādes vadītājs. Izglītības iestādes vadītājam saskaņā ar iestādē apstiprinātajiem kritērijiem, kas saskaņoti ar izglītības iestādes dibinātāju vai tā noteikto kompetento iestādi, izvērtējot pedagoga darba intensitāti un personīgo ieguldījumu izglītības iestādes attīstībā, apstiprinātā valsts budžeta finansējuma ietvaros ir tiesības noteikt līdz 60 procentiem augstāku vispārējās izglītības, profesionālās izglītības un interešu izglītības pedagoga mēneša darba algas likmi par šajos noteikumos minēto zemāko pedagoga mēneša darba algas likmi. Izglītības iestādes vadītājs, nosakot mēneša darba algas likmi, var ņemt vērā pedagoga pedagoģiskā darba stāžu. No finanšu līdzekļiem, kas izglītības iestādei piešķirti atbalsta pasākumu nodrošināšanai izglītojamiem ar speciālām vajadzībām, zemāko mēneša darba algas likmi var paaugstināt tikai tiem pedagogiem, kas nodrošina minētos atbalsta pasākumus.
	Imants Mālnieks (LIZDA)



